Association of International Olympic Winter Sports Federations

Association of International Olympic Winter Sports Federations (AIOWF) er en forening av internasjonale idrettsforbund som representerer vinterolympiske idretter. Foreningen har sitt sete i Zürich og er anerkjent av Den internasjonale olympiske komité (IOK).

AIOWF fremmer samarbeid mellom sine medlemsforbund, og fungerer som talsperson i visse saker omkring De olympiske vinterleker. Foreningen er også ansvarlig for å utpeke felles delegasjoner og/eller representanter fra de vinterolympiske idrettene på etterspørsel fra IOK og andre internasjonale organisasjoner. Blant andre oppgaver, håndterer AIOWF også koordineringen av konkurransekalenderen, samt oppstilling av forslag til IOK vedrørende distribueringen av andeler fra kringkastingsrettigheter.

AIOWFs president er René Fasel, som også er president i Det internasjonale ishockeyforbundet.

Medlemsforbund
AIOWF har syv medlemsforbund:
 Fédération internationale de bobsleigh et de tobogganing (FIBT)
 Fédération internationale de luge de course (FIL)
 Fédération internationale de ski (FIS)
 International Biathlon Union (IBU)
 International Ice Hockey Federation (IIHF)
 International Skating Union (ISU)
 World Curling Federation (WCF)

Referanser

Eksterne lenker
 Association of International Olympic Winter Sports Federations

Olympiske leker
Internasjonale idrettsforbund